**Oplysningspuljen**

**FORSIDE TIL ANSØGNING**

Vi ansøger hermed om følgende aktivitet (titel):

|  |
| --- |
| Prævention, ligestilling og konsekvenser i U- og Ilande  |

**Den danske ansøgende organisation**

|  |
| --- |
| Friends of the Anne Grethe School |
| Navn på organisation |

|  |  |  |
| --- | --- | --- |
| 9/2-2022 |  |  |
| Dato |  | Ansvarlig person (underskrift) |
|  |  | Henrik Frand-Madsen  |
| Sted |  | Navn og position (blokbogstaver) |

**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | Friends of the Anne Grethe School  |
| Adresse | Vestre Jonstrup, 9800 Hjørring |
| Telefon | (+28) 28351275 | E-mail | HF@hpr.dk |
| Hjemmeside | https://www.annegretheskolen.dk/om-os | Evt. Facebook, blog, Youtube kanal, Flickr etc. | https://www.facebook.com/friendsoftheannegretheschool/ |

|  |  |
| --- | --- |
| **Navn på *samarbejdspartner*** | Hjørring Private Realskole |
| Adresse | Vendiavej 7, 9800 Hjørring |
| Telefon | (+45) 28351275 | E-mail | HF@hpr.dk |
| Hjemmeside | www.hpr.dk | Evt. Facebook, blog, Youtube kanal, Flickr etc. |  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
	1. *Hvad er formålet med aktiviteten?*
	2. *Hvorfor er det vigtigt? Og hvorfor skal den realiseres nu?*
	3. *Hvad består aktiviteten af?*
	4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
	5. *Hvordan hænger aktiviteten sammen med foreningens øvrige arbejde og brug af pro-midler?*
	6. *Hvordan inddrager I erfaringer fra eventuelle tidligere oplysningsaktiviteter?*
	7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| *Formålet med følgende aktivitet er, at skabe refleksion og indsigt i manglende præventionsbrug hos unge mænd og kvinder i Gambia, samt komme med løsningsforslag til dette. Det har stor konsekvens for både det enkelte individ, men også for samfundet, da et barn født uden for ægteskab bliver anset for at være et uægte barn. Når de unge piger føder uden for ægteskab, bliver de udstødt af deres familie. Dette er yderst uetisk, og vi ønsker derfor at oplyse folk i Hjørring kommune om dette problem.* *Derfor vil vi afholde oplæg i Hjørring i samarbejde med partnere fra Hjørring Private Realskole, for at skabe fokus og refleksion hos gymnasie-, SOSU- og sygeplejestuderende og komme med løsningsforslag gennem workshops, som vil blive udformet efter oplægget.* *Planen er at workshops vil blive formuleret på dansk, samt oplæg fra en kyndig dansk sundhedsfaglig, mens de afrikanske oplægsholdere vil formidle på engelsk. Dette er baseret på den forudsætning at både gymnasie-, SOSU- og sygeplejestuderende forstår engelsk.* *Dagen vil derfor forløbe således, at vi starter med en præsentation fra den sundhedsfagkyndige fra Gambia, som vil forklare om en hændelse hun har været ude for med en ung pige fra Gambia. Herefter vil hun beskrive deres måde at præsentere prævention i Gambia. Når denne præsentation er slut vil en dansk sundhedsfagkyndig beskrive hvilke tiltag vi gør her i landet. Efterfølgende er præsentationerne færdige, og en workshop vil gå i gang. I den planlagte workshop vil deltagerne blive sat ud i grupper af 4, som skal prøve at løse diskuterende opgaver, fx ”*hvordan kan vi implementere prævention i et Uland*?”. Gennem samarbejde om en løsning på denne problemstilling, vil gruppen i workshoppen blive opfordret til refleksion. ”*Gennem refleksion lærer vi*” – (Helyer et al. (2015);Yancey et al. (1998)). Grupperne har herefter 1½ time til at diskutere de forskellige opgaver i workshoppen, som alle omhandler et eller flere emner af FN’s 17 Verdensmål (se punkt 5, side 3)**Når alle grupperne har arbejdet med workshoppen i 1½ time, bliver alle samlet igen, og én fra hver gruppe præsenterer deres fund. Slutteligt vil der blive lavet en opsamling af alle de forskellige fund der er blevet gjort, og vi vil takke af for dagen.* *Herefter håber vi på, at refleksionen har været tilstrækkelig til, at refleksion bliver til handling.*  |

1. **SUCCESKRITERIER. Beskriv konkret hvad I vil opnå med aktiviteten**
	1. *Beskriv de kriterier der skal være opfyldt, for at I har nået jeres mål med aktiviteten.*
	2. *Hvordan vil I måle om succeskriterierne er opfyldt?*

|  |
| --- |
| *Succeskriteriet vil blive opnået, når der er blevet skabt en refleksion hos deltagerne efter oplæg og workshop, og oplægsholdere har fået sparring og håndgribelige metoder til løsningsforslag. Dette tyder nemlig på, at deltagerne i workshoppen har opnået refleksion og dermed læring (Helyer et al. 2015; Yancey et al. (1998).* *Dette vil blive målt gennem observation af tilbagemelding af deltagerne efter workshoppen. Ydermere vil deltagernes fund og konklusioner kunne bruges i Gambia, hvilket vil blive opfulgt kvartalsvis gennem mødekorrespondance mellem Hjørring Private Realskole og Anne Grethe Skolen.* *Et sekundært succeskriterie vil være, at workshoppen agerer som motor til et større frivilligt miljø, med tanke på at hjælpe sine medmennesker.*  |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
	2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *Vi ønsker os som forening, at få udvidet vores nuværende viden, så vi kan støtte bedre op om vores samarbejdspartnere****,*** *med at få skabt en kultur hvor prævention udenfor ægteskab i Gambia bliver normaliseret. Skabe refleksion og få idéer til specifikke handlinger eller metoder, som vi kan gøre brug af når oplysningsugen er afsluttet. Målet for os som organisation er at få de studerende på SOSU Nord og Sygeplejeskolen i Hjørring til at få indblik i og forståelse for betydningen af prævention i Ulandene, og hvilke konsekvenser det kan medføre, hvis en ung kvinde bliver gravid uden for ægteskabet, samt vigtigheden af prævention i et sundhedsperspektiv.* *Førnævnte indblik og forståelse vil blive sikret gennem oplæg fra førstehåndsvidner fra Gambia, oplæg fra samarbejdspartnere i Danmark, og gennem efterfølgende workshops med opgaveløsninger, hvor de deltagende skal udarbejde et løsningsforslag, hvilket vil skabe refleksion og indsigt i Ulandenes anderledes kulturer og problemstillinger.* *Efter oplæg og workshop vil alle samles i plenum, og grupperne vil drøfte deres fund og konkludere ud fra det. Dette vil Annegretheskolen og Hjørring Private Realskole stå for.* *Opsamlingen vil komme til efterbehandling, for at evaluere om organisationen kunne gøre noget anderledes for at optimere processen. Dette vil blive formuleret gennem mails og opslag på facebookgruppen, så samarbejdspartnerne har adgang til den nye viden, som vi har fået.* *Gennem et længerevarende samarbejde mellem os (Friends of the Anne grethe School) og Hjørring Private Realskole, har vi tidligere haft erfaring med et containerprojekt, hvor der har været oplysningsaktivitet. Dette var oplysning vedrørende affaldssortering, hvor vi har fået tildelt rejsestripendier til de afrikanske samarbejdspartnere. Disse er kommet til Danmark, og fået indsigt i hvordan Danmark gør, hvilket de tog med sig tilbage til Afrika og fik indført nogle af de samme metoder.* *Vi har lært, at det er vigtigt at lave oplysningsaktivitet, da dette kan være med til at skabe et bedre samfund, ikke kun i Danmark, men også i Ulandene. Derudover har vi lært vigtigheden af frivillighed og involvering af Hjørring kommune, for at skabe udvikling i et Uland, hvilket kan ses gennem vores organisation Friends of the Anne Grethe School’s trivsel i dag.* |

1. **MÅLGRUPPE. Beskriv hvem aktiviteten primært henvender sig til**
	1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
	2. *Hvordan appellerer særligt I til den målgruppe?*
	3. *Hvad skal målgruppen have lært af aktiviteten?*

|  |
| --- |
| *Målgruppen vil være sundhedsfaglige uddannelsesinstitutioner (sygeplejerskolen, SOSU), gymnasier og sundhedsfaglige teams i Hjørring. Unge mennesker med lovende fremtid vil få indblik i det danske sundheds- og uddannelsessystem sammenlignet med samme systemer i Gambia. Ydermere får de indsigt i vigtigheden af deres kommende arbejde, samtidigt med at de får deres faglighed i brug gennem arbejdsgrupperne, hvor de arbejder med konkrete løsningsforslag på virkelige problemstillinger.* *Vi vælger specifikt denne målgruppe af unge mennesker på baggrund af uddannelsernes aldersgruppe og faglige interesse, som kan profitere af oplysningspræsentationen og workshoppen. Dette mener vi, de vil få stort udbytte af, da de måske kan se nogle paralleller eller personlige oplevelser, som de kan spejle over i den situation, som den sundhedskyndige fra Gambia fortæller om. Gennem disse følelsesladede fortællinger kan vi måske skabe/forårsage en refleksion kraftig nok, til at give en reaktion i form af handling.* *Gennem oplægget får de viden om de kulturelle forskelle der er mellem Danmark og Gambia i forbindelse med prævention, ligestilling mellem køn og kvalitetsuddannelse, samtidigt med at der vil blive skabt refleksion over virkelige problemstillinger. I dette tilfælde, hvordan prævention kan integreres i et Uland.* |

1. **TEMAER. Beskriv hvordan I arbejder med de fire punkter nedenfor** (hvis I gør det)
	1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *Vores samarbejdspartnere vil blive inddraget gennem personligt fremmøde og brochurer til de samarbejdspartnere der ikke møder op.* *De strukturelle årsager til manglende ligestilling mellem køn, kvalitetsuddannelse og præventionsstrategi bliver fortalt af førstehåndsvidner, altså mennesker der bor i Ulande, og dermed kan skabe et naturligt billede af hvordan manglende ligestilling mellem køn, kvalitetsuddannelse og præventionsstrategier foregår. Samtidigt vil der gives en kontrast, da der vil være et oplæg fra en sundhedsfagkyndig, som vil**beskrive hvordan det foregår i Danmark.**I forbindelse med oplæg og workshops vil vi inddrage flere forskellige af FN’s Verdensmål. Vi kommer meget ind på verdensmålet 3.7, da der vil blive lagt fokus på seksuel prævention i både Danmark og Afrika, nærmere Hjørring og Gambia. Derudover vil verdensmål nr. 4 blive berørt, samt nr. 5, da disse vil indgå i oplæggene og i mindre grad i workshoppen.*  |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *I hvilket omfang vil det være nødvendigt at aflønne?*
	4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *Søndag d. 24 april ankommer oplægsholdere fra Gambia.* * *25. april 10:00-12:15: Mandag oplæg og arbejdsgrupper ude på uddannelsesinstitution 1 (SOSU Nord)*
* *26. april 10:00-12:15: Tirsdag oplæg og arbejdsgrupper ude på uddannelsesinstitution 2 (Gymnasiet)*
* *27. april 11:45-14:00: Onsdag oplæg og arbejdsgrupper ude på uddannelsesinstitution 3 (Sygeplejeskolen)*
* *28. april 10:00-12:15: Torsdag oplæg og arbejdsgrupper ude på Det Sundhedsfaglige Team i Hjørring Kommune*
* *29. april 20:00-22:15: Fredag åbent oplæg og arbejdsgrupper for alle interesserede*

*Aflønning af planlæggende individer og dansk sundhedsfagkyndig vil blive egenfinansieret af samarbejdspartner (Hjørring Private Realskole), ligeledes vil transport til og fra de forskellige oplægssteder også være finansieret af samarbejdspartner. Derudover vil Friends of the Anne Grethe School selv stå for leje af IT og lokaler, som oplægsholdere skal bruge, og den tid det måtte tage at sætte op. Slutteligt skal de Gambianske gæster rejse til Mali, hvor de skal have pas og rejsetilladelse, hvilket forventes at have omkostninger i omegn af 4000 kr., hvilket finansieres af Friends of the Anne Grethe School.*  |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *Gennem interne brochurer og webindlæg vil samarbejdspartnerne blive informeret omkring oplysningsaktiviteten. Ligeledes vil større medier i Nordjylland give pressedækning angående oplysningsindsatsen, heriblandt Nordjyske, TV2Nord og SkagaFM.* *Desuden har Hjørring Private Realskole gode kontakter til at få omtale i Vendelboposten og Nordsøposten i både elektronisk og fysisk form, hvor de vil beskrive de kommende aktiviteter for både den generelle befolkning, men også indsatsen på uddannelsesstederne.*  |